KOMISSION ASETUS (ETY) N:o 2400/91,
annettu 5 päivänä elokuuta 1991,
yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(1) ja erityisesti sen 4 artiklan,
ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(2) ja erityisesti sen 5 artiklan,
sekä katsoo, että
komission asetuksen (ETY) N:o 2282/90(3) 7 artiklassa säädetään, että jäsenvaltioiden toimivaltaisten elinten on tehtävä vuonna 1990 jätettyjen hakemusten osalta sopimukset niiden kanssa, joiden tukihakemukset on hyväksytty, ennen 1 päivää kesäkuuta 1991,
tämä määräaika on osoittautunut liian lyhyeksi ottaen erityisesti huomioon sen, miten paljon ehdotuksia on jätetty tämän uuden säännöksen ensimmäisenä soveltamisvuonna; on tarpeen siirtää sopimusten teolle säädetty määräaika 15 päivään elokuuta 1991, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN
1 artikla
Korvataan asetuksen (ETY) N:o 2282/90 7 artiklan 2 kohdan ensimmäisen alakohdan päivämäärä "1 päivää kesäkuuta 1991" päivämääräksi "15 päivää elokuuta 1991".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä elokuuta 1991.